## Iepirkuma komisijas

2018. gada 8. oktobra komisijas sēdē sniegtās atbildes uz uzdotajiem jautājumiem saistībā ar iepirkumu

Konkurētspējas paaugstināšanas pasākumu īstenotāju iepirkums

(Iepirkuma priekšmeta 1. daļa “Konkurētspējas paaugstināšanas pasākumu īstenotāju iepirkums bezdarbniekiem un darba meklētājiem”)

ESF projekta “Atbalsts bezdarbnieku izglītībai” Nr.7.1.1.0/15/I/001

Iepirkuma identifikācijas numurs – NVA 2018/21/1\_ESF

1. **jautājums:**

 Vai iestāde var norādīt adresi, kura nav reģistrēta kā iestādes darbības īstenošanas adrese, t.i. vai iestāde var īrēt telpas speciāli konkrēta pakalpojuma īstenošanai? Vai tādā gadījumā ir jāpievieno pie pieteikuma līgumi par telpu īri?

**Atbilde:**

Īstenojot iepirkuma 4. - 9. daļas Palapojumus, telpām un materiāltehniskajam nodrošinājumam jāatbilst iepirkuma tehniskās specifikācijas 7. punktā noteiktajam. Telpas var būt īrētas, bet jāievēro, ka saskaņā ar iepirkuma tehniskās specifikācijas 18. punktā noteikto – “Pretendents Pasākuma ietvaros nodrošina Pakalpojumu piecu darba dienu laikā pēc filiāles pieprasījuma saņemšanas.”.

1. **jautājums:**

 Vai pie vienas programmas var norādīt vairākus pasniedzējus, t.i. vai vienu kursu var sadalīt starp diviem pasniedzējiem - konkrētas tēmas lasa viens un pārējās cits? Tad kā to noformēt Finanšu-tehniskā piedāvājuma tabulā.

**Atbilde:**

Vienas programmas īstenošanai Jūs varat norādīt vairākus Pakalpojumu sniedzējus. Pakalpojumu sniedzēju (pasniedzēja) izglītībai un pieredzei jāatbilst iepirkuma nolikuma 3. pielikumā “Prasības Pakalpojumu sniedzēju (pasniedzēja) izglītībai un pieredzei” izvirzītajām prasībām.

Nolikuma 5. pielikumā “Finanšu-tehniskā piedāvājums” tabulā pie konkrēta Pakalpojuma miniet katru Pakalpojuma sniedzēju savā rindā.

1. **jautājums:**

Kā noformēt aprakstu par alternatīvo piekļuvi invalīdiem? Vai ir jāpievieno kādi pierādījumi par attiecīgās piekļuves un palīglīdzekļu pieejamību?

**Atbilde:**

 Aprakstu par alternatīvo piekļuvi personām ar invaliditāti Jūs varat iesniegt brīvā formā. Pierādījumi nav jāpievieno.